Alegzandra/wili-2018-roplus huggingface dataset:
U antici i u azijskom prostoru, komorač je bio cijenjen zbog svog okusa sličnog anisu, kao i zbog ljekovitih svojstava. Stari Rimljani su uživali jesti njegove listove, korijenje i sjemenke u salatama i kruhu. Osobito su ga voljele rimske dame, koje su ga grickale radi njegovog diuretičkog svojstva i otapanja masnog tkiva oko struka. Ratnici su pak komorač dodavali u jelo kako bi sačuvali dobro zdravlje i snagu! U Srednjem vijeku koristili su ga za rastjerivanje kukaca. Vjerovalo se da plaši vještice, pa su ga za Ivanjske noći (sveti Ivan Krstitelj, 23. lipnja uvečer) vješali na ulazna vrata. Često su ga stavljali u ključanice da nikakvo zlo noću ne uđe u kuću. Srodne vrste komoraču su anis, celer i kim.

Ligu je u sezonama od 2009./10. do 2016./17. čini 27 klubova podijeljenih u tri skupine - Đurđevac, Koprivnica i Križevci. Pobjednici skupina potom igraju kvalifikacije za ulazak u višu ligu - 2. ŽNL Koprivničko-križevačku.

Msgr. Anton Tamarut (Novalja, 1. prosinca 1932. – Rijeka, 28. lipnja 2000.), hrvatski rimokatolički svećenik, šibenski biskup i posljednji riječko-senjski nadbiskup i metropolit Stric hrvatskoga rimokatoličkog svećenika, teologa i pjesnika Antona Tamaruta, kojeg je osobno zaredio za svećenika.

Svi srednji časnici u legiji također su nazivani tribunima, ali su oni bili postavljani (dakle, ne birani u skupštinama) i potčinjeni vojnim tribunima.

U okviru protuobavještajne i sigurnosne djelatnosti VSOA na području Republike Hrvatske prikuplja, analizira, obrađuje i ocjenjuje podatke o namjerama, mogućnostima i planovima djelovanja pojedinih osoba, grupa i organizacija u zemlji kojima je cilj ugrožavanje obrambene moći države te poduzima mjere otkrivanja, praćenja i suprotstavljanja ovakvim aktivnostima.

Lake Bryan je naseljeno mjesto za statističke potrebe u američkoj saveznoj državi Teksas. Prema popisu stanovništva iz 2010. u njemu je živjelo 1.728 stanovnika.

Lovreta (njemački: Loretto, mađarski: Lorettom) je tržni grad u austrijskoj saveznoj državi Gradišće, administrativno pripada Kotaru Željezno-okolica.

Kilmeri jezik (kilmera; ISO 639-3: kih), jezik porodice border, skupine bewani, kojim govori 1,970 ljudi (2004 SIL) u petnaest sela u provinciji Sandaun u Papui Novoj Gvineji.
Smatra se da su Sjevernu, pa zatim i Južnu Ameriku naselili prvi ljudi iz područja današnje Rusije prelaskom Beringovog tjesnaca, koji je u prapovijesti bio kopneni most, iako se neka istraživanja ne uklapaju u tu teoriju. Prvi dokazi o poljoprivredi u Južnoj Americi potiču iz vremena 6500 g.pr.Kr., prva poznata naselja nalaze se na jugozapadnoj obali Ekvadora (Valdivia), dok se prva poznata civilizacija razvila u Peruu (Norte Chico). Tijekom godina u vremenu prije dolaska Europljana na području Južne Amerike razvile su brojne civilizacije, od kojih je najpoznatija civilizacija Inka. Godine 1492. Kristofor Kolumbo otkrio je Ameriku i tako je Južna Amerika zajedno sa Sjevernom postala kontinent Novog svijeta, te je počelo vrijeme kolonizacije. U ranom 19. stoljeću u Južnoj Americi počinju ratovi za nezavisnost pojedinih kolonija, dok neke kolonije postaju samostalne tek u drugoj polovici 20. stoljeća. U današnje vrijeme je jedino je Francuska Gvajan dio Francuske.

Prvi rimski car, Oktavijan August kao patricij također nije mogao držati položaj tribuna, ali je zato dobio sve ovlasti narodnog tribuna (tribunicia potestas), koja su zatim postala jednim od dva ustavno-pravna stuba njegovog položaja u principatu (drugi je takav stup bila njegova prokonzulska vlast, tj. imperium proconsulare maius). Tribunske su ovlasti Avgustu i formalno dale pravo veta i pravo sazivanja senata. Također, on je po njima bio "nepovrediv" (sacrosanctus), imao je pravo miješanja u rad drugih magistrata i mogao je izricati smrtne presude.

Godine 1903. u Great Wyrleyu započinju sakaćenja životinja. Netko bi noću prilazio životinjama i ozljeđivao ih nepoznatim predmetom za koji je poslije ustanovljeno da je bila lanceta. Životinje su ranjene dugačkim plitkim rezovima. Rane su bile takve da su životinje ili iskrvarile ili su morale biti ubijene. Policija je pod pritiskom Georga Augustusa Ansona (načelnika redarstva) organizirala noćne straže. Unatoč tome sakaćenje se nastavilo. U noći sa 16. na 17. rujna padala je jaka kiša. Ujutro je pronađen unakažen rudarski poniji. Budući da se vikarija i ime Erdelji nekoliko puta pojavilo u anonimnim pismima, policija je svoju pažnju usmjerila na Georgea Edaljija. U pretresu njihove kuće pronađene su britve na kojima su bile neke mrlje, zatim stari kaput koji je visio kod stražnjih vrata na kojemu su otkrivene dvije mrlje - jedna bjelkasta a druga tamna (za koje se pretpostavljalo da su ponijeva slina i krv) i nekoliko dlaka za koje se sumnjalo da su životinjske, njegove su čizme bile mokre. Situaciju je dodatno otežala Edaljijeva navika da svaku večer, nakon što bi došao kući s posla, ide u šetnju bez obzira na vremenske prilike. Inspektor Campbell, koji je vodio istragu, uhitio je Edaljija zbog sumnje da je on osakatio ponija.

Već su najraniji monasi i pustinjaci koristili naročita pokornička odijela, obično crne boje. Takva se boja zadržala u Istočnoj Crkvi, a na Zapadu kroz cijeli rani Srednji vijek.
1994. su objavili prvi album koji se zvao "Fluff". 1995. su bili na prvom stvarnoj turneji, te su se pokazali Europi. Iste godine objavili su drugi album koji se zvao "Tart". 1996. su prvi puta dostigli 40. poziciju na švicarskoj top ljestvici. 1998. se sastavu pridružio novi gitarist Thomas Riechberger.

Brojevi se unutar određene inačice dodjeljuju rastućim redom i odražavaju novorazvijene mogućnosti u softveru. To je i kod malih i kod velikih izdanja. Nadzorom inačica se često služi da bi se pratilo rastuće različite inačice elektroničke informacije, bez obzira radilo se to o cijelome softveru ili samo njegovu dijelu, primjerice programskoj knjižnici, a radi razlikovanja starijih od novijih izdanja.

Prvi nastup u seniroskoj konkurenciji ostvarila je na Europskom prvenstvu 2012. u Helsinkiju, gdje ukupno završila na osmom mjestu, dok je na Europskom dvoranskom prvenstvu 2013. u Göteborgu završila ukupno sedma s preskočenih 1,87 metara.

Fluorescencijski mikroskop služi u biologiji za promatranje i diferenciranje organizama ili tkiva koja fluoresciraju pod ultraljubičastim zračenjem.

Na malom poluotoku, smještenom imeđu uvale Sv. Eufemija i gradske luke, izrastao je slikoviti i lijepi gradić, koji svojim karakterističnim oblikom, s četiri zvonika, podsjeća na veliki jedrenjak s četiri visoko uzdignuta jarbola.

AT-302 predstavljen je 1977. godine, slijede AT-402 s jačim motorom (505 kW) i AT-402B s većim rasponom krila. U veljači 1992. prvi let ima AT-502A s motorom od 820 kW koji je pokretao peterokraki propeler. S većom snagom motora avion je sada mogao letjeti brže i na većoj visini. Na sljedeću inačicu AT-502B ugrađeni su posebni završeci krila (eng. Wingtips) i modernija oprema pilotske kabine.

Središte Gradeca je Markov trg, na kojem se nalazi Crkva sv. Marka (izgrađena u XIII. stoljeću kao romanička građevina, u drugoj polovici XIV. stoljeća je pregrađena i dograđena, 1876–82., nakon potresa, obnovljena je u stilu neogotike), te Banski dvori sjedište Vlade Republike Hrvatske i s druge strane Trga sjedište Hrvatskog sabora. S Trga svetog Marka prema jugu i kuli Lotrščak vodi Čirilometodska ulica, u kojoj se nalaze Stara gradska skupština, grkokatolička konkatedrala sv. Ćirila i Metoda, Muzej naivne umjetnosti te Muzej prekinutih veza. U blizini se nalaze Crkva svete Katarine (1620–31), isusovački samostan (1641–45; danas Galerija Klovićevi dvori), isusovačka akademija (1607. gimnazija, 1662. akademija), palača Zrinskih (XVII. st.), samostan klarisa (1647–50; danas Muzej grada Zagreba), barokna palača Vojković-Oršić-Rauch (XVIII. st.; danas Hrvatski povijesni muzej), palača Pejačević (1797; nekad kazalište, danas Hrvatski prirodoslovni muzej), Stara gradska vijećnica danas sjedište Gradske skupštine Grada Zagreba, palače Dverce, Paravić, Magdalenić-Drašković, Walter, Amadé, Ratkaj i dr. Izvan gradskih zidina, ali tik do njih sagrađena je 1247. kaptolski kanonici izgradili su veliku utvrdnu kulu Popov toranj. U nju su sklanjali sebe i svoje dragocjenosti u slučaju napada neprijatelja. Od 1903. u Popovom tornju nalazi se Zvjezdarnica Zagreb. Ispod Gradeca tijekom Drugog svjetskog rata prokopan je tunel Grič.
Napomena: Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.

Prvi nastup za Hajduk ima protiv Čelika u Zenici 14. lipnja 1987., koju je Hajduk sa Varvodićem na branki izgubio sa 3:1, a gol za Bile postigao je Tipurić

Osnovni nedostatak i prigovor teoriji o židovskom i judeo-kršćanskom podrijetlu gnosticizma jest kritika i neprihvaćanje Starog zavjeta i Jahve kao pravog Boga.

Kada je 1217. godine kralj Andrija II. (1205.-1235.) krenuo u križarski rat, postavio je za svoh namjesnika u Hrvatskoj i Dalmaciji, templarskog poglavara Poncija od Križa, koji je u njegovo ime obavljao kraljevske dužnosti, uključujući i sudovanje. Istodobno, kralj je predao Ponciju i njegovu redu utvrdu Klis.

Sistem društvenog financiranja : sinteza istraživačkog rada - II faza makroprojekta »Privredni sistem SFRJ«, 1976., 1977., s Ksentom Bogoevim;

Kao sljednik IKD Sv. Ćirila i Metoda, Društvo je za glavni cilj imalo širenje poučnog i zabavnog štiva pisana u kršćanskom duhu. Iako su najveći dio članstva činili svećenici, ono nije bilo kleričko udruženje, nego građansko, otvoreno i laicima, a utemeljeno na odredbama zakona o društvima SR Hrvatske. Koristeći se pogodnostima koje je donosio status civilnoga društva, u razdoblju nesklonom vjerskoj knjizi razvilo je prepoznatljivu i snažnu izdavačku djelatnost. Devedesetih je prema Zakonu o udrugama osnovano kao udruga građana. Područje je njegova djelovanja cijela Hrvatska, s posebnim naglaskom na Istarsku županiju. Radi ostvarivanja temeljnih ciljeva proučavanja i promicanja književne, kulturne i vjersko-umjetničke baštine, bavi se izdavanjem knjiga, njegovanjem vjersko-umjetničkog sadržaja, organiziranjem izložaba te prodajom vlastitih ili tuđih proizvoda za zadovoljenje vjerskih potreba. Najprepoznatljivije je po bogatoj izdavačkoj djelatnosti. Tiskali su više izdanja Dobrilina molitvenika Oče budi volja tvoja, vjeronaučne priručnike, povijesna, etnografska i književna djela, poučne knjige iz istar. stvarnosti, prijevode života pojedinih svetaca i druge religiozne sadržaje. Stalna su mu izdanja godišnji kalendar Istarska Danica i vjerski kulturno-informativni list Ladonja. Zbog zakonskih odredaba Društvo je 1995. osnovalo dioničko društvo za nakladničku i grafičku djelatnost »Josip Turčinović«, koje se tada pojavljuje kao izdavač Istarske Danice, Ladonje i dr. izdanja. Pokretač spomenutih i mnogobrojnih drugih kulturno-prosvj. i znanstvenoistraživačkih pothvata, sve do tragične smrti 2002., bio je predsjednik IKD Antun Hek. Potom je predsjednikom postao medulinski župnik Ante Močibob. U arhivu IKD pohranjeno je vrlo važno gradivo za proučavanja novije istar. povijesti: 31 godište Naše sloge, sva godišta Pučkoga prijatelja, Istre i Istarskoga lista te priličino bogat arhiv iz razdoblja talijanske vlasti. Tu se čuva i osobna arhiva Bože Milanovića, sjemenišni arhiv te knjižnica bogata naslovima povezanima s Istrom.
Aritmija znači nenormalni srčani ritam, a obično uključuje nepravilnosti u frekvenciji i redoslijedu što se može jasno vidjeti na EKG-u. Naziv aritmija nije pravilan jer doslovno prevedeno znači "bez ritma" - umjesto riječi "aritmija" prikladniji je naziv "disritmija", međutim on se ne upotrebljava nego se rabi naziv aritmija. Sve aritmije, a pogotovo one kronične mogu biti opasne. Nepravilnim radom srca ono ne obavlja svoju funkciju zadovoljavajuće, što šteti organizmu, a osim toga, srce se opterećuje, ugrožava samo sebe i može doći do razvoja ozbiljnijeg oštećenja srčanog mišića. Kronična aritmija može oštetiti i oslabiti srčani mišić.

U ovoj zemlji se smrtna kazna dosuđuje za 68 različitih kaznenih djela. Statistički podaci o broju pogubljenih se uglavnom čuvaju kao tajni ali Amnesty International navodi da se godišnje pogubi i do nekoliko tisuća ljudi. Zapanjuje podatak da se egzekucija tamo provodi javno, ponekad čak i na stadionima te da su česti slučajevi javnog prijenosa putem televizije. Postoji razlika u metodama egzekucije kod bogatih i siromašnih slojeva. Bogatiji osuđenici se usmrćuju injekcijom, a siromašni strijeljanjem. Prema različitim izvješćima od strane organizacija koje se bore za ljudska prava se organi usmrćenih koriste za transplantaciju te se preprodavaju na crnom tržištu iako je trgovina organima zakonom zabranjena.

1945. - Japanska mornarica je nasred Pacifika potopila američki bojni brod Indianapolis. Stradalo je 880 mornara, a zabilježen je i najveći masovni napad morskih pasa na ljude.

Od lukovice koromača priprema se krem juha, a ostale pire ili krem juhe od koromača pripremaju se u kombinaciji s mrkvom, špinatom, rajčicom ili patlidžanom. Stabljike koromača koriste se za pripremu bistrih juha, povrtnih složenaca ili variva. Koromač se može pirjati s drugim povrćem, peći uz dodatak maslinova ulja, začina i krušnih mrvica ili gratinirati. S koromačem se mogu pripremati i mesna jela od piletine, svinjetine i teletine. Ujedno za perad, poput piletine i puretine, možete pripremiti zanimljive nadjeve. Za piletinu nadjev od kuhanog koromača, češnjaka, timijana, ružmarina i majorane, a za puretinu nadjev od pirjanog koromača, pršuta, pinjola, peršina, majorana i limunove korice. Ova namirnica izvrsno se slaže s dimljenim lososom i školjkama. Pirjani koromač se može pripremiti sa sipom, u kombinaciji s pirjanim paprikama, uz pečene odreske tune ili s kuhanom rižom, paprikama i pinjolima kao dio nadjeva za pastrvke.

Škotski glazbenik Mylo također je dopunio nekoliko pjesama za album s Minogue. Nakon snimanja pjesama u studiju rekao je: "Poslane su da se montiraju i bit će na konačnom albumu". Bio je šokiran kad je album izdan bez ijedne pjesm eu koju je bio uključen. "Iskreno, mislim da je album totalni nered, posebno za pjesmu koju je ona ustvari ukrala, (od Kish Mauve) "2 Hearts"", rekao je za BBC Radio 1.
"Speakerphone": Iako nikad nije objavljena kao singl dospjela je na 85. mjesto kanadske ljestvice zbog velikog broja digitalnih preuzimanja s albuma. Također, postigla je nešto popularnost u SAD-u jer je stavljena na Madonnin popis pjesama na iTunesu i izvedena na America's Best Dance Crew. U kolovozu Kylie je održala natjecanje za svoje obožavatelje da naprave videospot za pjesmu. Pobjednik bila je animacija koju je napravio mađarski animator Rudolf Pap. Videospot je prikazan 4. listopada na Hollywood Bowl prije Minogueinog koncerta.

Pretpostavlja se da je naziv Tenja izvedenica iz mađarske riječi tehén (krava). Naziv se prvi put pojavljuje u popisu hrvatskih župa kod skupljanja poreza (desetine) između 1332. i 1335. godine u vrijeme personalne unije između Hrvatske i Ugarske. Budući da su se nekada na ovom području nalazili pašnjaci i naselja u kojima se gajila stoka, moguće je da je tadašnji skupljač desetine preveo neko od starih imena (Thehene, Thehne, Thehnye, Tehyne) koje je vremenom postalo Tenje. 1914. godine ime je službeno promijenjeno u Tenja. [nedostaje izvor]

Robot je uređaj za pomoć ljudima u svakodnevnom životu koji obavlja zadatke umjesto čovjeka. Robotika je znanost koja se bavi robotima. Riječ robot potječe iz češkog jezika, a prvi ga put spominje češki pisac Karel Čapek u svojoj drami (R.U.R.) 1920.g. U Americi 1958. godine, a kasnije i Sovjetskom Savezu sastavljeni su prvi roboti Scart i Maša. Prvog hrvatskog robota sastavio je ing. Branimir Makanec zajedno s grupom mladih stručnjaka 1966. godine. Robotika se danas najviše primjenjuje u automobilskoj industriji a njena najveća središta su u Japanu, Kini, Americi i Europi.

Sančo je vjerojatno bio najstarije dijete Sanča VI. i Sanče. Rođen je ubrzo nakon njihova vjenčanja, vjerojatno u Tudeli, njihovom uobičajenom mjestu stanovanja. Bio je stariji brat Berengarije, supruge Rikarda Lavljeg Srca, kralja Engleske za kojeg se udala 1191. na Cipru na putu u Svetu zemlju tijekom Trećeg križarskog rata. Sancho i Rikard navodno su bili dobri prijatelji i bliski saveznici, čak i prije nego što ih je brak okupio. Francuzi su iskoristili Rikardovo zatočeništvo u Njemačkoj i zarobili neke ključne utvrde anžujskih dominiona uključujući Loches. Kad se Richard vratio svojim kontinentalnim zemljama godine 1194., Sančovi vitezovi su za njega opsjedali dvorac. Čim je Rikard stigao, Sančo se bio prisiljen vratiti u Navaru na vijest o smrti svoga oca. Bio je okrunjen u Pamploni 15. kolovoza.
Biljka naraste od 60 do 120 cm u visinu. Ima dugoljaste višestruko izdijeljene igličaste listove koji rastu na stabljici. Na kraju stabljike razvija se cvjetna glavica u obliku obrnutog kišobrana. Komorač je višegodišnja zeljasta biljka, s moćnim i razgranatim korijenom. Iz korijena se razvija veći broj uspravnih stabljika, koje su valjkaste, šuplje, modrozelene boje, gole i razgranate, visine do 2 metra. Grananje počinje od polovice stabljike. Listovi su 3-4 puta perasto podijeljeni, plavkastozelene boje. Prizemni listovi su na dugim drškama, a oni na srednjem i gornjem dijelu stabla imaju vrlo kratke drške, ili su sjedeći. Cvjetovi komorača su petodijelni, sitni, mirisni, žute boje, skupljeni u cvijet.

U historijama filozofije Melisov doprinos je često potcjenjivan, a ta tradicija potiče od Aristotelovog potcjenjivanja Melisove uloge u razvoju Elejske škole. Ipak, neki historiografi tvrde da je Melis učvrstio teorijsku osnovu Elejske škole i znatno doprinio njenoj izgradnji.

Muammar al-Gaddafi, državnik Libije nekoliko puta je najavljivao ukidanje smrtne kazne. No, do danas se to obećanje nije ostvarilo tako da se u toj zemlji smrtna kazna još uvijek primjenjuje za široki spektar kaznenih djela, između ostalih i za preprodaju droge i alkohola. U slučaju pogubljenja civila koristi se metoda vješanja, a kod pripadnika vojne službe strijeljanje. Nekoliko egzegucija je čak i javno prikazano putem televizije ali većina se ipak odvija bez prisutstva javnosti. Točni podaci o broju pogubljenih ne postoje.

Nakon svršetka gimnazije u Splitu, upisuje Tehnički fakultet u Zagrebu 1951., gdje 1956. u klasi prof. Nevena Šegvića diplomira na Arhitektonskom odsjeku. Po završetku studija vraća se u rodni grad, gdje projektira kako velike zgrade (neboder Krstarica, zgrade Kineski zidovi), tako i male kuće za odmor.

Iberski povjesničar Orozije je oko 400. n.e. koristio AUC eru. Papa Bonifacije IV. (oko 600.) mogao je biti prvi koji je koristio AUC i Anno Domini (novu) eru. Zabilježio je 607. godinu kao AUC 1360.

Od srpnja 2012. godine član je stručnog stožera hrvatske nogometne reprezentacije zadužen za napad i ofenzivne savjete. 2012. godine upisao je Akademiju HNS-a te dok je ne završi posao u stručnom stožeru reprezentacije obavlja volonterski.

Tragovi života na otoku sežu još od starijeg kamenog doba. Prapovijesna su nalazišta duž cijelog otoka, a najviše je artefakata pronađeno na poluotoku Lopar (nalazi starijeg i srednjeg kamenog doba, mlađeg kamenog doba, bakrenog i brončanog doba) dok su nalazišta željeznog doba na lokalitetima: Kampor, mjesto Rab, Banjol i Barbat.

heterociklički - u prstenu postoje i drugi atomi (koji se nazivaju heteroatomima) osim atoma ugljika (npr. atom kisika, dušika, sumpora...).
Eterično ulje omogućuje izlučivanje nagomilanih plinova probavnim organima, olakšava iskašljavanje (posebno za pušače), otklanja neugodan zadah iz usta, stimulira apetit i djeluje antiseptički. Ulje od komorača pomiješano s malo vode blagotvorno djeluje kod promuklosti i upale grla, a oblozi ublažavaju reumatske bolove. Kod dojilja potiče stvaranje mlijeka. Oblozi komorača pomažu kod problema s mokraćnim putevima, otklanjaju parazite iz digestivnog trakta, omogućuju miran san, naročito onima koji pate od napada kašlja zbog astme. Onima koji boluju od proširenih vena ili vodene bolesti preporučuje se piti toplo vino u kojem je kuhan komoračev korijen. To vino je izvrstan napitak za starije ljude, brzo otklanja teškoće u funkciji želuca i probave nastale kao posljedica starosti. Čaj od mješavine anisa i komorača pomaže maloj djeci koja pate od želučanih i crijevnih tegoba.

Pustinjska mačka prvenstveno živi u pješčanim i kamenitim pustinjama, te ima široku rasprostranjenost u pustinjama sjeverne Afrike, te jugoistočne i središnje Azije. Preferira ravne i valovite terene sa siromašnom vegetacijom, gdje je relativno malo hrane. Može preživjeti u temperaturama raspona od -5°C do 52°C, povlačeći se u jazbine tijekom nepovoljnih vremenskih uvjeta. Iako pije vodu kad je dostupna, pustinjska mačka može preživjeti mnogo mjeseci na vodi koja se nalazi u hrani.

Tijekom razvoja teškog transportnog helikoptera S-64 Skycranea, i američka vojska se zainteresirala za projekt te je naručila šest S-64A helikoptera u lipnju 1963. Naručeni su kako bi se procijenili, a dobili su oznaku YCH-54A Tarhe. Bili su dosta slični prethodnim helikopterima, no imali su produkcijske Pratt & Whitney T73-P-1 turbo-osovinske motore snage 3.360 kW svaki. Kako su dobro ocijenjeni, došlo je do narudžbe za 54 serijska CH-54A. Nakon toga naručeno je još 37 CH-54B koji su imali snažniji P&W T-73-P700 motore snage 3.580 kW, podvozje s dvostrukim kotačima i snažniji trup kako bi izdržali teže terete. CH-54B-i su zapravo bili dio plana koji je razvijen u suradnji s mornaricom, a planirano je da se pomoću njih na podmornice dostavljaju Polaris strateške rakete no kako to nije realizirano, mornarica nije kupovala CH-54B. Zadnji helikopter je dostavljen američkoj vojsci 1972.

Đuka Čaić, hrvatski je glazbenik. Široj javnosti poznat je kao izvođač pjesme "Hrvatine", jedne od prvih budnica snimljenih početkom Domovinskog rata.

Danas se njegovim najkvalitetnijim radovima smatraju veliki krajolici, oni slikani pod vlastitim imenom ali i krajolici - podloge za radove drugih slikara, kao što je u slučaju njegove suradnje sa slikarom Hendrickom van Balenom.
Prvo poznato ime gotičke skulpture na sjeveru je Nizozemac Claus Sluter (1340.-1405.) koji je radio kipove za Kartuzijanski samostan u Dijonu. To su realistični trodimenzionalni kipovi toliko voluminozni da izlaze iz arhitektonskog okvira; organizirani u grupu, ali uređeni tako da se međusobno vežu i upućuju jedan na drugi.

Glazba pisana za simfonijski orkestar obično zahtijeva i udaraljašku sekciju koja se sastoji od glazbenika koji često mogu svirati nekoliko različitih instrumenata tijekom skladbe. Orkestri ponekad imaju nekoliko glazbenika multiinstrumentalista iz puhačke sekcije. Primjerice, obično flautist iz orkestra može svirati i pikolo ili alt flautu ako određena skladba to zahtijeva. Na sličan način, klarinisti mogu svirati bas klarinet; svirači oboe engleski rog; svirači fagota kontrafagot. Trubači mogu svirati i piccolo trubu za određenu baroknu literaturu. Od svirača orgulja se obično očekuje i savladavanje čembala. Općenito, ova praksa je rijetka u drugim područjima orkestra.

Rana putovanja Giovannija da Verrazana i Jacquesa Cartiera početkom 16. stoljeća bili su početci francuske kolonijalne ekspanzije. No, španjolsko štićenje svojih kolonija u Americi i borbe između katolika i hugenota u Francuskoj onemogućili su bilo kakvo uspostavljanje francuskih kolonija. Pokušaji uspostavljanja kolonija u Brazilu (1555. Rio de Janeiro i 1612. San Luis) i na Floridi bili su neuspješni zbog toga što su Španjolska i Portugal štitili svoj monopol na tim područjima.

Jedan je od najčešćih glagola koji poprima razne oblike i izvedenice u psovkama glagol jebati. Dolazi od ie. *h3yebh- što je u sanskrtu dalo yabhati, a u slavenskim jezicima izvedenice poput jebati u hrvatskom, jebać u poljskom, ебать u ruskom i sl. Te su riječi srodne s grč. riječju zephyros (povezano s vjerovanjem da zapadni vjetar donosi trudnoću). Neki smatraju da su ove riječi izvedene od korijena *bhu- što znači "biti", "rasti" i "graditi". Ovaj glagol dolazi u raznim oblicima poput jeb'o ti pas mater (česta povezanost rodbinskih i životinjskih odnosa), jebem ti (glagol + neki oblik osobne zamjenice ili najčešća - jebi se.

Caklina (lat. substantia adamantina s. enamelum) je čvrsto mineralno tkivo, koje prekriva dentin u predjelu anatomske krune zuba. Sadrži 4-6% organskih i 94-96% neorganskih tvari, i najbolje je razvijena na griznoj površini. Najtvrđi je dio zuba i općenito najtvrđe tkivo u organizmu zbog visokog sadržaja mineralnih tvari.

Promet mostom je prekinut samo jednom, u trajanju od četiri godine, za vrijeme Španjolskog građanskog rata, kada je gornji dio raznesen dinamitom. Zanimljivo je da je Palacio sa svoje postelje u Portugaleteu vidio uništenje mosta netom prije svoje smrti.

Osim dosadašnjih Air Tractora, HRZ je dočekao sezonu 2008. i s tri nova Air Tractora 802 A Fire Boss koji se nalaze u sastavu 855. protupožarne eskadrile te sada ukupno raspolaže s 4 Fire Bossa.
U svojoj je bogatoj povijesti riječko kazalište nekoliko puta mijenjalo svoj naziv: nakon Općinskog (Teatro Comunale), Kazalište je 1913. godine preimenovano u Teatro Verdi prema najvećem talijanskom opernom skladatelju što je i bio logičan izbor, jer je od samog začetka djelovanja kazališta njegova osnovna namjena bila, a to je kasnije potvrdio i afinitet riječke publike, prije svega operni teatar. No, simptomatična je, a povijesno-političkim okolnostima uvjetovana činjenica, da hrvatska riječ ni hrvatski kazališni umjetnici nisu imali pristupa teatru, i to sve do potkraj 1945. godine kada je, po uzoru na slične stalne nacionalne domaće i inozemne kazališne institucije, dakle za razliku od dotadašnjeg "teatra stagione", osnovano stalno Narodno kazalište u Rijeci, i to sa Hrvatskom dramom, Talijanskom dramom te Operom i baletom. 4. siječnja 1946. imenovana je i prva uprava na čelu s intendantom dr. Đurom Rošićem, direktorom Opere i baleta Slavkom Zlatićem, direktorom Hrvatske drame Ivanom Cuntom, direktorom Talijanske drame Tuliom Fonda i članom uprave Osvaldom Ramousom. Ubrzo je slijedio još jedan povijesni datum za Kazalište, a to je da se po prvi put na njegovoj sceni, 20. listopada 1946. igrala predstava na hrvatskome jeziku! Bila je to Dubravka Ivana Gundulića, u režiji dr. Matka Foteza i s Marijom Crnobori u ulozi Dubravke. Uskoro je uslijedila i prva predstava Opere i baleta - Zajčev Nikola Šubić Zrinjski, kojom je 2. studenog 1946. ravnao Boris Papandopulo, a naslovnu ulogu pjevao Milan Pichler. Prva predstava Talijanske drame - Goldonijev Il burbero benefico, izvedena je 26. studenog 1946. Godine 1953. kazalište dobiva novo ime prema još jednome skladatelju, no ovoga puta najvećem hrvatskome, još uz to i slavnome sugrađaninu - Ivanu Zajcu koji je još 1857. na riječkoj opernoj sceni ravnao Verdijevim Nabuccom i postavio na nju više novih Verdijevih djela, a 1860. napokon postavio i vlastitu operu Ameliju, dočekanu s burnim oduševljenjem sugrađana, koji su slavili i djelo i mladoga maestra. Od 1991. Kazalište dobiva status nacionalnog kazališta, a 1994. godine svoj današnji naziv - Hrvatsko narodno kazalište Ivana pl. Zajca. Od povijesne 1946. pa do danas, sa svoje četiri umjetničke grane (Hrvatska drama, Dramma italiano, Opera sa simfonijskom djelatnošću i Balet) i više od 50 godina njihova kontinuirana djelovanja, svojom kvalitetom izvedbi riječki je HNK uspio postaviti visoke kazališne i umjetničke kriterije i izboriti se za zasluženo mjesto jednog od kvalitetom vodećih kazališta u Hrvatskoj. Istovremeno, njegov se repertoar odlikuje danas već pomno promišljenom prepoznatljivošću u kojem se uvijek izvodi svježe čitana dramska, operna i baletna klasika ili djela hrvatske dramske i operne baštine, a praizvode se nacionalna djela, posebice suvremena.

H. H. Bancroft, Hist. Brit. Columbia (San Francisco, 1887) Canadian Indian Reports, (Ottawa, annually); HILL-TOUT, The Stlatlumh of Brit. Col. in Jour. Anthrop. Inst. Great Britain and Ireland, XXXV (London, 1905); TEIT, The Lillooet Indians, memoir, Am. Mus. Nat. Hist. (New York, 1906).
Nedovršeni članak Prvenstvo Jugoslavije u velikom rukometu za žene koji govori o rukometu treba dopuniti. Dopunite ga prema pravilima Wikipedije.

Bio je odličan latinist, organizator, inicijator i mecena korvinovskog humanističkog kruga. Osnovao je akademiju, skriptorij i knjižnicu u Budimu te sveučilište u Požunu (danas Bratislava u Slovačkoj). Potkraj života bio je inicijator bune koja je u Hrvatskoj i Ugarskoj izbila protiv kralja Matijaša Korvina, zbog čega je naposljetku izgubio povlastice i imanja.

Svoje prve košarkaške korake napravio je u košarkaškom klubu Jelenje-Dražice, gdje ga je trenirao Branko Ćubelić. Odlazi u riječki RI basket, gdje je proveo dvije godine. Ondje je igrao u mlađim kadetima, ali se je na početku seniorskog staža preselio u redove Kvarnera. Nije odmah zaigrao za prvu momčad, nego je otišao u drugu momčad riječkog prvoligaša, u zapadnu A-2 ligu. Početkom 2007. natrag je vraćen u momčad Kvarnera i imao je tešku prilagodbu A-1 ligi. Nije puno igrao, ali sljedeće sezone se je potpuno afirmirao i postao drugim playmakerom momčadi. Kako je klub nakon loših rezultata u sezoni 2008./09. i gomilanja dugova objavio svoje gašenje, Juričić je postao slobodan igrač. U kolovozu 2009. odlazi na probu u hrvatsku Cibonu Zagreb.

Raichu (ライチュウ Raichū u prvotnim verzijama na japanskom jeziku) jedan je od 720 fiktivne vrste Pokémon stvorenja iz Pokémon medijske franšize – skupa Pokémon videoigara, animiranih serija, manga stripova, knjiga, igraćih karata i drugih medija kojima je tvorac Satoši Tađiri, vrijedne nekoliko milijardi dolara. Svrha Raichua u videoigrama, animiranoj seriji i manga stripovima, kao i svrha ostalih Pokémona, jest borba s divljim Pokémonima – neukroćenim stvorenjima koje igrači i likovi pronalaze dok kreću na razne avanture – i pripitomljenim Pokémonima drugih Pokémon trenera.

Prvi pisani tragovi o području potječu od arapskih trgovca iz 9. i 10. stoljeća. Od 13. do 15. stoljeća današnja Gambija nalazila se u području države Mali, čiji su nositelji bili Mandinka, narod čiji je jezik pripada jezičnoj skupini mande. Više Mand-naroda je nakon propasti države Mali osnovalo u Gambiji više manjih kneževina koje su nadzirale trgovinu. Njihovi su partneri bili Portugalci, koji su krajem 15. stoljeća na obali podigli trgovačke ispostave, kao i Englezi od 1588. te Francuzi od 1681., koji su se jedni za drugima utaborili na ušću rijeke Gambije.

"2 Hearts": Objavljen diljem svijeta kao debitantski singl, osim u SAD-u. Pjesma je bila hit, dospjela je na prvo mjesto u Australiji i 4. u Ujedinjenom Kraljevstvu.

Aron Winter je imao veoma uspješnu reprezentativnu karijeru s Nizozemskom te je s reprezentacijom nastupio na čak četiri europska (Zapadna Njemačka 1988., Švedska 1992., Engleska 1996. i Nizozemska / Belgija 2000.) i tri svjetska prvenstva (Italija 1990., SAD 1994. i Francuska 1998.).

Visoki predstavnik vodi zajedničku vanjsku i sigurnosnu politiku EU, provodi vanjsku politiku koju države članice dogovore u okviru Vijeća, predsjedva Vijećem vanjskih poslova, jedan je od potpredsjednika Komisije zadužen za vanjske poslove. Nalazi se na čelu Europske službe vanjskih poslova.
Primjena mikroskopa u različitim granama znanosti i tehnike dovela je do konstrukcije više specijalnih tipova instrumenata. Tako postoji reflektorski mikroskop, koji je prvi opisao I. Newton 1672.

gdje je: λ - valna duljina svjetlosti, n - indeks loma sredstva u kojem se promatra (zrak, cedrovo ulje ili drugo), a ϑ - polovica vršnoga kuta stošca kojemu je vrh u točkastom promatranom predmetu, a baza mu je površina leće objektiva. Nazivnik izraza naziva se numerička apertura:

Aritmija može predstavljati gubitak normalne komunikacije između atrijskog provodnog sustava i ventrukula. Zbog činjenice da su atriji električki izolirani od ventrikula i povezani su samo AV spojem, atriji mogu ući u tahikardiju bez poremećaja rada ventrikula. Često se upotrebljavaju pojmovi ventrikulske i supraventrikulske aritmije. Ventrikulske aritmije dolaze iz ventrikula, a supraventrikulske dolaze iz dijela srca iznad ventrikula, bilo iz atrija ili AV čvora.

Ime lillooet označava 'divlji luk' (wild onion), biljku poznatu pod latinskim nazivom Allium canadense, srodnu divljem češnjaku uvezernom iz Europe, Allium vineale (vidi). Ostali nazivi su St'at'imc, Stl'atl'imx, Stl'atl'imc, Sƛ’aƛ’imxǝc, St'át'imc i Stlatliumh, varijante imena kojim nazivaju sami sebe.

Za vrijeme Domovinskoga rata, južni dio Tenje bio je jedno od središta pobune protiv hrvatske vlasti. Preostali dio naselja okupiran je 6. prosinca 1991. Tenja je postupno vraćena pod ustavno-pravni poredak Republike Hrvatske tijekom procesa mirne reintegracije hrvatskog Podunavlja.

Nedovršeni članak Ljubija (Prijedor, BiH) koji govori o naselju u Bosni i Hercegovini treba dopuniti. Dopunite ga prema pravilima Wikipedije.

Raichu se imao brojna pojavljivanja u Pokémon animiranoj seriji, obično kao Pokémon koji je pripadao treneru kojeg bi Ash i ostali upoznali tijekom te epizode. U takvim pojavljivanjima on obično surađuje s Ashovim Pikachuom i Tim Raketa obično otme oboje. Pojavljuje se i u kratkometražnom filmu Pikachu Vacation gdje Ashovi, Brockovi i Mistyini Pokémoni odlaze na dnevnu skrb. Nailaze na Snubbulla, Marilla, Cubonea i Raichua, koji ih maltretiraju neko vrijeme, a zatim se s njima sprijatelje.

Hotel Belvedere, luksuzni hotel u Dubrovniku koji je radio šest sezona, od otvorenja 1985. do 1991. Potpuno je razrušen u Domovinskom ratu, te je danas jedini neobnovljeni dubrovački hotel. Nalazi se na samom kraju grada, u predjelu Ploče-Iza Grada. Iz hotela se pruža izvrstan pogled na dubrovačku staru gradsku jezgru, otok Lokrum i Cavtat. Nedaleko od hotela nalazi se šljunčana plaža Sv. Jakov. Hotel je udaljen od stare gradske jezgre oko 1,5 km.

Rješenje konstrukcije dolazi od tipa Tatra K2 koji je jednosmjeran, a tramvaji K5 su dvosmjerni, što znači da ima vrata na obje strane i vozačke kabine na svakom kraju vozila. Karoserija je dvodijelna i spojena zglobom za zakretanje. Tramvajska postolja su opremljena motorima (srednje postolje je bez motora), a svaka osovina je opremljena motorom. Na svakoj strani karoserije su troja vrata (dvoja na jednom dijelu, dvoja na drugom dijelu).
Colvin je napisao ili je sudjelovao u pisanju mnogih skladbi Ramonesa, kao što su "53rd and 3rd" (skladba o muškoj prostituciji u 53. ulici i 3. aveniji na Manhattanu, navodno na temelju osobnog iskustva), "Glad to See You Go" (napisanu za njegovu tadašnju djevojku, koja je radila kao striptizeta i zajedno s njim uživala razne droge), "It's a Long Way Back to Germany", "Chinese Rock" (izvorno pjesma Johnnyja Thundersa & The Heartbreakersa, jer gitarist Johnny Ramone nije bio oduševljen što Ramonesi sviraju skladbe o drogama) i "Wart Hog" (skladba koju je Colvin napisao nakon rehabilitacije). Nakon što je otišao iz sastava, Dee Dee je i dalje pisao skladbe za Ramonese te je pridonosio s najmanje tri pjesme za svaki njihov novi album.

Neovisno o tome rade li u restoranima koji pripremaju jela po narudžbi, u restoranima koji nude hranu pripremljenu brzo ili u točionicama (kafićima), od konobara se očekuje da budu ljubazni, točni, brzi i komunikativni. Budući da su konobari u stalnom i neposrednom kontaktu s gostima i kako reputacija ugostiteljskog objekta u kojem rade uvelike ovisi o njima, od njih se ne očekuje samo korektna usluga nego i to da gostu boravak učine što ugodnijim.

Glasovi orgulja u ravnici je album uživo orguljske glazbe. Objavljen je koncem prosinca 2013. godine. Album je snimljen u produkciji Zavoda za kulturu vojvođanskih Hrvata. Snimljen je 2. srpnja 2013. godine u katedrali Uznesenja Blažene Djevice Marije u Beogradu na koncertu Saše Grunčića. Koncert je snimio Viktor Kesler iz subotičkog Studija Kesler. Koncert je bio projekta „Glasovi orgulja u ravnici“ u kojem je Grunčić održao seriju koncerata orguljske glazbe u Srbiji (Subotica, Sombor, Zemun, Novi Sad, Kovačica, Zrenjanin, Vršac, Beograd) i Hrvatskoj (Split, Đakovo).

Čarobnjakov šešir (eng. The Magician's Hat) je dugometražni crtani film iz 1990. godine snimljen u suradnji između hrvatske produkcijske kuće Croatia Film i američke Fantasy Forest.

Sredinom 18. stoljeća počela je serija kolonijalnih sukoba između Francuske i Velike Britanije. Ti ratovi su bili: Rat za ausrijsko naslijeđe (1744.-1748.), Sedmogodišnji rat (1756.-1763.), Američka revolucija (1778.-1783.), Francuska revolucija (1793.-1802.) i Napoleonski ratovi (1803.-1815.). Rezultat tih ratova bilo je uništenje većine posjeda prvog francuskog kolonijalnog imperija. Francuska je zadržala samo Guadeloupe i Martinique na Karibima, Francusku Gvajanu na obali Južne Amerike, kolonije u Senegalu, Reunion u Indijskom oceanu i male posjede u Indiji.

Hrani se plodovima s tla ili niskih grmova. Također se hrani i malom količinom manjih beskralježnjaka i biljnih dijelova. Mužjak inkubira jaja koja mogu biti od čak četiri različite ženke. Inkubacija obično traje oko 17 dana.

U siječnju 1918. Beseler je promaknut u general pukovnika. Nakon što je Poljska proglasila neovisnost 11. studenog 1918. njemački vojnici u Varšavi su razoružani. Beseler je prisiljen potajno i prerušen pobjeći iz Varšave natrag u Njemačku.
Matvejević je u tekstu Naši talibani (Jutarnji list, studeni 2001.) konstatirao kako bi bilo "dobro kad bi postojao poseban sud, ne samo onaj u Haagu, jedan još viši od njega, bolji i stroži od sudova časti što su poslije Drugog svjetskog rata u nas i u Evropi sudili kvislinškim piscima", i sudio književnicima koji su poticali na rat u BiH. Jedan od prozvanih pisaca Mile Pešorda ga je tužio za klevetu, smatrajući Matvejevićevu tvrdnju verbalnim političkim atentatom. Općinski sud u Zagrebu je u studenom 2005. proglasio Matvejevića krivim te mu odredio petomjesečnu uvjetnu kaznu, objavu presude u Jutarnjem listu o vlastitom trošku, i podmirenje sudskih troškova. Matvejević se nije žalio, navodeći da bi žalbom priznao presudu i onog tko ju je izrekao. Presuda je izazvala prosvjede više istaknutih pisaca u Europi te međunarodnog kluba književnika PEN, Hrvatskog novinarskog društva i tadašnjeg hrvatskog premijera Ive Sanadera. U prosincu 2005. je postala pravomoćna, a u rujnu 2009. ju je potvrdio i Vrhovni sud. Matvejevića i njegov napis su kritizirali i publicist Zdravko Tomac i umirovljeni sveučilišni profesor prava Zvonimir Šeparović. Francuski pisac i filozof Bernard-Henry Levy pozvao je hrvatske vlasti da ne šalju Matvejevića u zatvor zbog verbalnog delikta. Levyev članak je objavljen u francuskom Le Mondeu i američkom The Huffington Postu, a potpisali su ga talijanski pisci Umberto Eco i Claudio Magris, francuski filozof Michael Foessel, indijsko-britanski pisac Salman Rushdie, njemački filozof Peter Sloterdijk i drugi.

Upravo iz toga proizlaze razlike u obavljanju konobarskog posla. U nekim ugostiteljskim objektima to ovisi o njihovoj vrsti i kategoriji - od konobara se zahtjeva i obavljanje posebnih poslova, kao što su dočekivanje gostiju na ulazu u lokal, pratnja do stola, pridržavanje stolca pri sjedenju, pomoć pri odlaganju garderobe te savjetovanje pri odabiru jela (specijaliteta kuće).

Ugljikovodici su organski kemijski spojevi ugljika i vodika. Sastoje se od "kostura" atoma ugljika na koje su vezani atomi vodika (i drugih elemenata).

Sith je drevna sekta sljedbenika tamne strane Sile u znanstveno-fantastičnom filmskom serijalu Zvjezdani ratovi (i knjigama, stripovima itd.). Služe se tamnom stranom Sile da bi postigli vlast nad galaksijom. Koriste crvene svjetlosne mačeve, oblače crna odijela i koriste agresivne osjećaje. Uvježbavaju mržnju, pohlepu i prijevaru. Svi Sithovi imaju počasnu titulu Darth ispred imena koje je odredio učitelj pojedinca, kada dokažu da su potpuno odani mračnoj strani.

Hasan Zolić, odg. ur., Nacionalni sastav stanovništva : rezultati za Republiku po opštinama i naseljenim mjestima 1991., Statistički bilten 234., Državni zavod za statistiku Republike Bosne i Hercegovine, Sarajevo, prosinca 1993. (URL)

Unutrašnjost karakterizira elegantno stubište ažurnih lukova, služeći sve etaže. Veliki dnevni boravak (Salon) u prizemlju, soba biskupa, na 1. katu, uključuju barokne urezane kamine, ugrađeni medaljon koji nosi grb biskupa i portret Armanda de Maytiea.
Pojam ekologija prvi put je uporabio njemački zoolog Ernst Haeckel koji je pod pojmom ekologije smatrao "odnos živih organizama u dva pravca: prema njihovom organskom i neorganskom okolišu". Sama riječ dolazi iz grčkog oikos koji znači: okućnica, dom, mjesto za život.

U prošlosti, primjerice u venecijanskom zemljišniku iz 1711. godine, današnje područje Ogorja (Donjeg i Gornjeg) je upisivano s nazivom Podgorje.

Smrtna kazna razvila se iz tzv. krvne osvete. Krvna osveta bilo je nepisano pravilo u zajednicama i plemenima koje su živjele prije nekoliko tisuća godina. Ona je dopuštala i omogućavala rodbini ubijene žrtve da se osvete počinitelju i njegovom plemenu. To je često vodilo do beskonačnih svađa između plemena i čak istrebljenja čitavih plemenskih zajednica. U najstarijim pravnim izvorima kao što je Kodeks Ur-Nammu (oko 2100. god.pr.Kr.) predviđena je smrtna kazna za ubojstvo i preljub. U Hamurabijevom Zakoniku spominje se Talionsko načelo koje označava situaciju Oko za oko, zub za zub. To načelo je ograničavalo osvetu samo na onoga tko je počinio kazneno djelo. Ovo načelo je još više ograničeno u Tori koja navodi da naknada štete treba biti srazmjerna počinjenoj šteti. Ona dakle zahtjeva naknadu štete od počinitelja, a ne osvetu od obitelji žrtve. U Tori se navodi niz vjerskih, društvenih i seksualnih prekršaja za koje se određuje smrtna kazna, a koji su smatrani kao prijetnja egzistenciji čitavom narodu: fizičko zlostavljanje roditelja, vračanje, štovanje i pridavanje žrtve drugim bogovima, preljub, homoseksualnost, incest, spolni odnos tijekom mjesečnice. Također pravi razliku između ubojstva s namjerom i ubojstva u obrani. Za pravovaljanu smrtnu presudu zahtjevalo se najmanje dva nepristrana svjedoka i temeljito provjeravanje njihovih iskaza od strane suca kako bi se izbjegle netočne presude. Mnoga starovijekovna carstva primjenjivala su pored smrtne kazne i novčane kazne te ropstvo. U to doba bila su popularna javna smaknuća i to s dvojakom svrhom: da bi zabavila gledatelje, a istovremeno da bi ih prestrašili.

Rođen je 14. studenoga 1957. u Studencima kod Imotskoga, gimnaziju je završio u Splitu, a Fakultet političkih znanosti u Zagrebu. Na HRT-u radi od 1982.

Pod utjecajem prosjačkih redova habit se počeo mijenajti, te je omogućavao veću pokretljivost pojedinca. Dok su neki prosjački redovi zadržali kožni pojas, drugi su - naročito franjevci - uveli pripasivanje konopom, tzv. kordom ili pascem.

Svi dijelovi koromača, lukovica, stabljike i listovi, upotrebljavaju se u pripremi jela. Nožem se režu stabljika i dno lukovice, a maknu se i vanjski listovi lukovice. Kratko se isperu pod tekućom vodom, a zatim koromač se nareže prema potrebi. Nožem se lukovica prepolovi i reže po dužini na kriške za pirjanje ili na tanke ploške u obliku polumjeseca za salate. Svaku polovica se može narezati i na kockice. Stabljike se koriste u pripremi temeljaca, dok listovi daju osobitu aromu ribi pečenoj u foliji, a mogu se iskoristiti i za ukrašavanje jela. Najbolje od koromača dobije se ako se posluži svjež. Vrlo su zanimljive kombinacije koromača s povrćem i voćem u raznim miješanim i složenim salatama.
Njezinim osnivačem se smatra Murong Hui, Xianbei poglavica koji je početkom 4. stoljeća kao vojskovođa služio kinesku dinastiju Jin, te bio jedini Xianbei vjeran dinastiji nakon Wu Hu ustanka i protjerivanja carske vlasti sa sjevera Kine, za što je dobio titulu vojvoda od Liaodonga. Njegov sin Murong Huang je 337. godine za sebe preuzeo titulu „princ od Yana” što se smatra osnivanjem države, iako je ona formalno još uvijek bila potčinjena Kini. Tek kada je Murong Jun 352. godine uspio zauzeti najveći dio teritorija države Kasniji Zhao proglasio je sebe carem, označivši time potpuni prekid s dinastijom Jin. Nova država se uspjela proširiti na jug, sve do sjeverne obale rijeke Yangtze. Njezina moć je, međutim, bila kratka vijeka; korupcija i spletke na dvoru Murong Weija su je oslabile, te ju je osvojila država Raniji Qin.

Ekologija je široko područje koje obuhvaća mnogo poddisciplina. Uobičajena, široka klasifikacija, koja kreće od najniže do najviše razine složenosti, gdje je složenost definirana kao broj članova (entiteta) i procesa unutar sustava koji se proučava, jest sljedeća:

Sančo VII. Sánchez (17. travnja 1154. - 7. travnja 1234.), zvan Jaki (El Fuerte na španjolskom, Antso Azkarra na baskijskom) ili Umni, bio je kralj Navare od 1194. do svoje smrti. Pred kraj života je, uslijed umirovljenja, dobio alternativni nadimak El Encerrado ("umirovljeni").

Knjiga: "Nacionalni sastav stanovništva - Rezultati za Republiku po opštinama i naseljenim mjestima 1991.", statistički bilten br. 234, Izdanje Državnog zavoda za statistiku Republike Bosne i Hercegovine, Sarajevo.

Biskajski most (baskijski: Bizkaiko Zubia, španjolski: Puente de Vizcaya) je najstariji transportni (trajektni) most na svijetu, a povezuje gradove Portugalete i Las Arenas (Getxo), pokrajine Biskaja u Baskiji, preko rijeke Nervion. Stanovnici ovog kraja ga od njegove izgradnje 1893. godine zovu Puente Colgante (viseći most) iako mu se konstrukcija uvelike razlikuje od konstrukcija visećeg mosta. Od 13. lipnja 2006. godine proglašen je UNESCO-vom svjetskom baštinom kao izvanredna arhitektonska inovacija industrijske revolucije.

Po sovjetskom kalendaru, numeriranje godina nije mijenjano, ali se sretala fraza "N-ta godina socijalističke revolucije", počevši od 7. studenog 1917.

Kao naselje ga se bilježi od 1880. godine, a u registrima je pod imenom Gornjih Cerovaca sve do popisa 1953. godine. Popisi od prije 1880. stanovnike tog područja se bilježilo kao dijelom stanovnika Zrmanje Vrela. 2001. je imao 5 stanovnika.

1 OPĆI IZGLED: Irski vučji hrt je impresivne veličine i zapovjedne pojave. Robustan je i mišićav, ali ipak skladno i simetrično građen. Pokreti su mu laki i energični, pri čemu drži glavu, vrat i rep prema gore

Vrativši se u Makedoniju krenuo je s vojskom 274. pr. Kr. protiv makedonskog kralja Antigona II. Gonate. Antigon II. se povukao u Solun a Pir je zasjeo na makedonsko prijestolje. 272. pr. Kr. krenuo je s vojskom na Spartu. Želeći osvojiti Peloponez, poginuo je kod Arga u bitci protiv udruženih snaga Antigona II. i Sparte.